Κάρολος Κάβεντις, 3ος βαρόνος Τσέσαμ

Ο Κάρολος Κόμπτον Γουλιέλμος Κάβεντις, 3ος βαρόνος Τσέσαμ, αγγλ.: Charles Compton William Cavendish, 3ος Baron Chesham, KCB, PC, DL (13 Δεκεμβρίου 1850 – 9 Νοεμβρίου 1907), με την προσφώνηση «Ο αξιότιμος Κάρολος Κάβεντις» μεταξύ 1863 και 1882, ήταν Βρετανός στρατιωτικός, αυλικός και πολιτικός των Συντηρητικών. Διετέλεσε ο τελευταίος Αρχηγός των Μπάκχουντς υπό τον λόρδο Σόλσμπερυ από το 1900 έως το 1901. 

 Πρώιμη ζωή 
Μέλος της Οικογένειας Κάβεντις με επικεφαλής τον δούκα του Ντέβονσιρ, ο Τσέσαμ ήταν ο μεγαλύτερος γιος του Γουλιέλμου Κάβεντις 2ου βαρόνου Τσέσαμ και της συζύγου του Ερριέττας Φραγκίσκης Λάσκελς, κόρης του Γουλιέλμου Λάσκελς. Σπούδασε στο Κολέγιο Ήτον. 

 Πολιτική σταδιοδρομία 
δεξιά|μικρογραφία|323x323εσ|«Αυτοκρατορικό Γιόμαντρυ»: Ο λόρδος Τσέσαμ όπως τον σκιαγραφεί ο Σπάυ (Λέσλι Γουόρντ) στο Vanity Fair, Μάρτιος 1900.
Ο λόρδος Τσέσαμ ανέλαβε την έδρα του στη Βουλή των Λόρδων μετά το τέλος του πατέρα του το 1882. 

Τον Νοέμβριο του 1900 διορίστηκε Αρχηγός των Mπάκχουντς υπό τον λόρδο Σόλσμπερυ . Ωστόσο, καθώς ο Τσέσαμ υπηρετούσε στη Νότια Αφρική, ο λόρδος Τσώρτσιλ διορίστηκε να ενεργεί ως Αρχηγός των Μπάκχουντς κατά την απουσία του.  Ο Τσέσαμ παρέμεινε Αρχηγός μέχρι την κατάργηση του αξιώματος το επόμενο έτος. Έγινε δεκτός στο Ιδιαίτερο Συμβούλιο τον Ιούλιο του 1901,  και υπηρέτησε επίσης ως Κύριος του Κοιτώνος του πρίγκιπα της Ουαλίας (μετέπειτα βασιλιά Γεωργίου Ε΄) από το 1901  έως το 1907.

 Στρατιωτική σταδιοδρομία 
Κατατάχθηκε στις Φρουρές του Κόλντστριμ το 1870. Τρία χρόνια αργότερα, εντάχθηκε στους 10ους Βασιλικούς Ουσάρους ως λοχαγός, και το 1878 στους 16ους Λογχοφόρους.  Ο Τσέσαμ διορίστηκε αντισυνταγματάρχης των Βασιλικών Ουσάρων Γιόμανρυ του Μπάκιγχαμσιρ από το 1889. Τον Ιανουάριο του 1900 διορίστηκε διοικητής του 10ου τάγματος των Αυτοκρατορικών Γιόμανρυ (το οποίο περιλάμβανε λόχους από το Μπάκιγχαμσιρ, το Μπέρκσιρ και το Όξφορντσιρ), υπηρετώντας στον Β΄ Πόλεμο των Μπόερ,  και έλαβε τον προσωρινό βαθμό του συνταγματάρχη στον στρατό.  Έφυγε από το Σαουθάμπτον με το SS Norman στις αρχές Φεβρουαρίου 1900,  και έφθασε στη Νότια Αφρική τον επόμενο μήνα.

Αργότερα εκείνο το έτος, προήχθη σε ταξίαρχο και τον Νοέμβριο του 1900 διορίστηκε Ιππότης Διοικητής του Τάγματος του Λουτρού (KCB) για τις υπηρεσίες του  (χειροτονήθηκε από τον βασιλιά Εδουάρδο Ζ΄ στο Mάρλμπορω Χάουζ στις 25 Ιουλίου 1901, κατά τη διάρκεια μίας σύντομης επίσκεψης στο Λονδίνο). Από το 1901 ήταν γενικός επιθεωρητής του Αυτοκρατορικού Γιόμανρυ στη Νότια Αφρική, με τον τοπικό βαθμό του υποστράτηγου. Παραιτήθηκε από την ιδιότητά του, και του απονεμήθηκε ο τιμητικός βαθμός του υποστράτηγου στον Στρατό στις 22 Ιανουαρίου 1902,  και έφυγε από τη Νότια Αφρική τον επόμενο μήνα με το ατμόπλοιο RMS Κinfauns Castle.  Μετά την επιστροφή του στο Ηνωμένο Βασίλειο, στα τέλη Απριλίου 1902 διορίστηκε Γενικός Επιθεωρητής Αυτοκρατορικής Γιόμανρυ (στο Αρχηγείο Στρατού) με τον προσωρινό βαθμό του υποστράτηγου, όσο εργαζόταν. 

Ο λόρδος Τσέσαμ διορίστηκε επίτιμος συνταγματάρχης του Αυτοκρατορικού Γιόμανρυ του Μπάκιγχαμσιρ (Βασιλικοί Ουσάροι του Μπάκιγχαμσιρ) στις 19 Μαρτίου 1902.  Υπάρχει ένα χάλκινο άγαλμα που μνημονεύει τη ζωή και τα έργα του, και βρίσκεται στην Πλατεία Αγοράς στο Άιλσμπερυ του Μπάκιγχαμσιρ, η οποία έχει χαρακτηριστεί ως Διατηρητέο Κτίριο Βαθμού Β'. 
δεξιά|μικρογραφία|302x302εσ|Άγαλμα του 3ου βαρόνου του Κόμπτον, Τσέσαμ, στο κέντρο της πόλης Άιλσμπερυ, φωτογραφημένο το 2018.

 Οικογένεια 
μικρογραφία|231x231εσ|Η Βεατρίκη Κωνστάνς Γκρόβενορ βαρόνη Τσέσαμ, φωτογραφημένη στις 8 Αυγούστου 1902.
Ο λόρδος Τσέσαμ νυμφεύτηκε το 1877, τη 2η εξαδέλφη του, λαίδη Βεατρίκη Κωνστάνς Γκρόβενορ (1858–1911), 2η κόρη του Ούγου Γκρόβενορ 1ου δούκα του Γουέστμινστερ . Απέκτησαν δύο γιους και δύο κόρες: 

 2ος υπολοχαγός ο αξιότιμος Κάρολος Γουλιέλμος Ούγος (13 Σεπτεμβρίου 1878 – 11 Ιουνίου 1900), στους 17ους Λογχοφόρους, σκοτώθηκε 22 ετών σε μάχη κοντά στην Πρετόρια κατά τη διάρκεια του Β΄ Πολέμου των Μπόερ.
 αξιότιμη Λίλα Κωνστανς, OBE (20 Μαρτίου 1884 – 27 Απριλίου 1944), νυμφεύτηκε το 1903 τον σερ Μέρβιν Μάνινγκχαμ-Μπούλερ 3ο βαρονέτο (1876–1956), μητέρα του Ρέτζιναλντ Μάνινγκχαμ-Μπούλερ 1ου υποκόμη Ντίλχορν.
 αξιότιμη Μάρτζορυ Μπέατρις (18 Σεπτεμβρίου 1888 – 2 Ιουλίου 1897).
 Ιωάννης Κόμπτον, 4ος βαρόνος Τσέσαμ (13 Ιουνίου 1894 – 26 Απριλίου 1952).
 Ιωάννης 5ος βαρόνος Τσέσαμ.

Η λαίδη Τσέσαμ συνάντησε τον σύζυγό της στη Νότια Αφρική τον Απρίλιο του 1900, ταξιδεύοντας εκεί με το πλοίο SS <i id="mwpg">Dunottar Castle</i> με τις δύο αδελφές της, τη Μαργαρίτα δούκισσα του Τεκ και την Ελισάβετ-Χάριετ μαρκησία του Όρμοντ.  Διορίστηκε λαίδη της Χάριτος του Τάγματος του Αγίου Ιωάννη (DStJ) τον Ιούλιο του 1901,  και τον Δεκέμβριο του ίδιου έτους έλαβε το παράσημο του Βασιλικού Ερυθρού Σταυρού (RRC) για τις υπηρεσίες της στο Αυτοκρατορικό Νοσοκομείο Γιόμανρυ κατά τη διάρκεια του Πολέμου των Μπόερ. 

Ο λόρδος Τσέσαμ σκοτώθηκε τον Νοέμβριο του 1907, μετά από ένα ατύχημα σε κυνήγι αλεπούς κοντά στο Ντέιβεντρυ. Πετάχτηκε από το άλογό του, και υπέστη εξάρθρωση του αυχένα. Τον διαδέχθηκε στη βαρονία ο 2ος (αλλά μεγαλύτερος επιζών) γιος του, Ιωάννης, ο οποίος ήταν τότε 13 ετών 

 Αναφορές 

 Εξωτερικοί σύνδεσμοι 


Κατηγορία:Οικογένεια Κάβεντις